Diari Oficial de la Generalitat Valenciana


Sumari del DOGV 4476, del 08-04-2003 (2003/4044)

Informació pública del programa d'actuació integrada de la unitat d'execució 16.
--------------------------------------------------------------------------------

### Dades del document

Número de DOGV
:   4476

Data del DOGV
:   08-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/4044


Organisme emissor
:   Ajuntament de l'Eliana

Tipus de document
:   Anunci

Informació pública del programa d'actuació integrada de la unitat d'execució 16. [2003/Q4044]
  
Mitjançant la Resolució de l'Alcaldia número 272, de data 3 de febrer de 2003, s'ha adoptat el següent acord:
  
Vista la proposta presentada per Tomás Martínez González, en representació de la mercantil STAFF 89, SA, de la unitat d'execució número 16, en data 21 de gener de 2003, acompanyada d'alternativa tècnica, de pla de reforma interior i d'avantprojecte d'urbanització a l'empara del que establix la Llei 6/1994, de la Generalitat Valenciana, Reguladora de l'Activitat Urbanística, he disposat:
  
Primer
  
Que en compliment del que establix l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmetre a informació pública, mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, l'alternativa tècnica, el projecte de reforma interior i l'avantprojecte d'urbanització, pel termini de 20 dies, a comptar des de la publicació d'este anunci en el Diari Oficial de la Generalitat Valenciana.
  
Durant este termini, qualsevol persona podrà consultar l'esmentada documentació i l'expedient administratiu al Negociat d'Urbanisme d'este ajuntament, carrer de la Puríssima, 12, 1r, i s'hi podran presentar tant al·legacions com alternatives tècniques que pretenguen competir amb l'exposada al públic.
  
Les proposicions juridicoeconòmiques es presentaran en plica tancada, al Registre General de l'ajuntament, de 08.00 a 14.00 i de 16.00 a 19.00 hores, en el termini de cinc dies hàbils següents al de la finalització del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques se farà a l'ajuntament en la següent data hàbil a la conclusió del termini per a presentar-les.
  
Estos terminis es prorrogaran per 20 dies addicionals, si durant els 10 primers d'informació pública, alguna persona es compromet a presentar una alternativa tècnica substancialment distinta a la inicial i presenta caució d'això en la quantia que es determine. La pròrroga es farà constar a l'expedient, s'anunciarà al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
Segon
  
Els propietaris que expressament declinen cooperar, per entendre inconvenient o imprudent el desenvolupament urbanístic dels seus terrenys, poden renunciar a això si demanen, mitjançant una sol·licitud presentada en document públic abans de l'acord aprovatori del programa, l'expropiació segons el que disposa l'article 29.9.c de la Llei Reguladora de l'Activitat Urbanística. Este acord aprovatori determinarà la incoació de l'expedient de determinació del preu just per a la finca corresponent.
  
Tercer
  
Que es remeta un avís, prèviament a la publicació, als afectats, tant cadastrals així com als que consten en l'expedient com a interessats directes.
  
Cosa que es fa pública als efectes de l'article 59.4 de la Llei de Règim Jurídic de les Administracions Públiques i del Procediment Administratiu Comú, pel que fa a notificacions a propietaris desconeguts o el domicili dels quals es desconega, o intentada la notificació no s'haja pogut practicar.